**Hafslund Eco** er et integrert energi- og infrastrukturkonsern eid 100 prosent av Oslo kommune.

Eierstruktur
------------

Per 1. februar 2021 er Hafslund Eco et konsern som består av tre kraftselskaper:

* Hafslund
* Eco Energi
* Eidsiva Vannkraft

### Endringer i Eidsiva-strukturen

Hafslund Eco eide Norges nest største kraftprodusent Hafslund Eco, og Norges største nettselskap, Hafslund Nett.

Den 1. oktober 2019 ble selskapet slått sammen med Eidsiva Energi for å styrke miljøene innenfor både vannkraftproduksjon og nettvirksomhet, samt satsing på start-ups og innovative elektrifiseringsløsninger. Eidsiva Energi solgte i 2020 sluttbrukerselskapet Eidsiva Marked til Fjordkraft.

### Kraftproduksjon

Utdypende artikkel: Hafslund E-CO Vannkraft

Hafslund Eco eier 57,2 prosent av det felleseide kraftproduksjonsselskapet Hafslund E-CO Vannkraft, som drifter en årsproduksjon på mer enn 20 terawattimer. Det nye produksjonsselskapet eier også vannkraftverk i Oslo, Akershus, Østfold, Buskerud, Oppland, Hedmark, Sogn og Fjordane og Vest-Agder, som til sammen produserer mer enn 17 terawattimer, nok strøm til å forsyne mer enn 2,2 millioner mennesker.

Hafslund Eco Vannkraft er Norges nest største vannkraftprodusent med en middelproduksjon på nær 13 terawattimer per år, som tilsvarer kraftbehovet til om lag 650 000 husstander. Produksjonskapasiteten er om lag 3 350 megawatt. Selskapet eier, drifter og utvikler vannkraftanlegg, i tillegg til å drive forretningsutvikling.[]

### Nettvirksomhet

Utdypende artikler: Eidsiva Energi og Hafslund Nett

Hafslund E-CO eier 50 prosent av Eidsiva Energi, som igjen eier alle aksjene i Hafslund Nett. Disse to selskapene vil slås sammen til et nytt nettselskap med rundt 900 000 kunder. Nettområdet omfatter Oslo, det meste av Akershus og Østfold, samt store deler av Hedmark og Oppland.

Hafslund Nett er Norges største nettselskap med 710 000 kunder per 1. januar 2018, som eier og forvalter regionalnettet i Oslo, Akershus og Østfold, samt et distribusjonsnett som omfatter 35 kommuner i disse fylkene. Energileveransen til sluttkunder i 2017 var 19,6 terawattimer.[]

### Ny Energi

Hafslund E-CO eier 65 prosent av Ny Energi, et selskap som utnytter kompetansen i selskapene til å skape nye vekstmuligheter, med hovedvekt på elektrifisering. Selskapet bygger ny virksomhet gjennom oppkjøp, organisk vekst og partnerskap som kan bidra til å muliggjøre Hafslund E-COs visjon om en fornybar og fullelektrisk fremtid.

### Annet

Hafslund E-CO har også en eierandel på 49 prosent i Fredrikstad Energi, og er deleier i Northconnect, som planlegger en likestrømsforbindelse til Skottland.

Referanser
----------

1. ↑  «Hafslund E-CO er etablert». *Kraftnytt.no*. 4. juli 2018. Besøkt 30. august 2018.
2. ↑  «Derfor slår vi sammen Hafslund AS og E-CO Energi AS - Energi og Klima». *Energi og Klima*. 9. mai 2018. Besøkt 30. august 2018.
3. ↑  «Vår historie». *Hafslund Eco*. Besøkt 1. februar 2021. «Hafslund Eco er samlingen av tre av Norges mest tradisjonsrike kraftselskap: Hafslund, Eco Energi og Eidsiva Vannkraft. Hafslund ble grunnlagt av Knud Bryn i 1898, med formål om å utnytte Sarpefossen til kraftproduksjon. | Eco Energi er arvtageren til Oslo Lysverker, som ble grunnlagt som Christiania Elektricitetsværker i 1892 for å forsyne hovedstaden med lys. Eidsiva Vannkraft ble grunnlagt i 2000, men selskapene bak har drevet med kraftproduksjon på Innlandet i nær hundre år.»
4. ↑  enerWE (4. juli 2018). «Nå er kraftkonsernet Hafslund E-CO etablert». *enerWE*. Arkivert fra originalen 31. august 2018. Besøkt 30. august 2018.
5. 1 2 3 4 5  «Hafslund E-CO AS». Hafslund E-CO. Arkivert fra originalen 15. oktober 2019. Besøkt 15. oktober 2019.
6. ↑  «Fjordkraft kjøper to strømleverandører». *Fjordkraft*. 17. juli 2020. Besøkt 1. februar 2021. «Eierne av strømleverandørene Gudbrandsdal Energi AS og Eidsiva Marked AS har inngått avtale med Fjordkraft om salg av sine sluttbrukerselskap. Selgerne er Gudbrandsdal Energi Holding AS (GEH) og Eidsiva Energi AS (EE) gjennom sitt felles selskap: Innlandskraft AS. Gudbrandsdal Energi Holding blir gjennom transaksjonen en betydelig eier i børsnoterte Fjordkraft Holding ASA.»

Eksterne lenker
---------------

* (no) Offisielt nettsted Rediger på Wikidata

* (en) Offisielt nettsted Rediger på Wikidata

|  |  |
| --- | --- |
| Oppslagsverk/autoritetsdata | Brønnøysundregistrene
 |